Alessio Giordano

**Alessio GIORDANO** (IFA: a.ˈle.sːjo ʤor.ˈdaː.no) naskiĝis la  en Termoli. Li estas intelektulo kaj esperantisto edukita en la itala, kunĉefredaktoro de Literatura Foiro, senatano kaj vickonsulo pri klerigado de la Esperanta Civito, estrarano de Itala Esperantista Junularo.

Diplomiĝinte pri filozofio kaj lingvistiko en Italio, Giordano estas ĝenerala sekretario de Itala Interlingvistika Centro kaj membro de Esperanta PEN-Centro. Profesie kaŭkazologo, li verkis por Il Chiasmo, magazino de Enciclopedia Treccani, kiun li redaktis dum kvar jaroj, ĝis 2022, kiam li iĝis honora redaktoro. Aŭtoro de pluraj artikoloj en internaciaj sciencaj revuoj, li gvidis kursojn pri Esperantaj lingvo kaj kulturo en la Universitata Kolegio Ghislieri, en Pavio.

## Akademia kariero 
Alessio Giordano vizitis la italan liceon “Domenico Pace” en Molizo, en kiu li studis pedagogion kaj filozofion. La kompletigo de lia abiturienta itinero tiam aparte eĥis tra la itala medio pro intervjuo al li farita en *La Stampa*, grava nacia gazeto, pro tio ke li prezentiĝis ĉe la fina ekzameno rekorde akirinte la maksimuman poentaron en ĉiuj fakoj.

En 2016 li aliĝis al la Universitato de Macerata, kie li ekstudis filozofion. Elĉerpinte la universitatajn ekzamenojn de la trijara studperiodo post unu jaro kaj duono, li okupis la restantan tempon partoprenante kursojn pri lingvistiko, kio tiom prosperis al li ke en 2019 li bakalaŭriĝis kun laŭdo per disertaĵo pri “Ergativeco ĉe la kartvela lingvaro”.

Samjare li transloĝiĝis al Pavio, estis akceptita ĉe Kolegio Ghislieri kaj Universitata Instituto IUSS, federita kun la Institutoj Normale kaj Sant’Anna en Pizo. Liaj interesoj iom post iom malkupliĝis de teoria lingvistiko al direkto de lingvopolitiko kaj lingvoplanado, pri kio temas lia dua disertaĵo “*Irondzinad*. La oseta lingva identeco kaj la lingvopolitikoj en Osetio”.

En 2022 li akiris kun laŭdo la diplomon IUSS, ekvivalentan al doktoreca titolo (el la art. 2, alineo 2, el la it. *Decreto Ministeriale* n. 1093, 23/09/2021), per disertaĵo “De la skita ĝis la oseta. Historia dialektologio kaj skribaj eksperimentoj”.

## Esperantisteco 
[eta|278x278ra|La Kapitulo de la [Esperanta Civito (2025-2029) en Malago.]]
Alessio Giordano lernis Esperanton en 2018 per la reta kurso KIREK de Itala Esperanto-Federacio kaj per *Manuale di Esperanto* (Manlibro pri Esperanto) de Bruno Migliorini; samjare partoprenis la 85-an italan kongreson de Esperanto, tiam en San-Marino, danke al stipendio de IEF.

Tuj poste, li startigis serion de intervjuoj al famaj esperantistoj, precipe el la itallingva medio, sed ne nur: Carlo Minnaja, Giorgio Silfer, Davide Astori, Federico Gobbo, Javier Alcalde, Claude Gacond, Humphrey Tonkin.

Ekde 2020, Alessio Giordano estas civitano de la Esperanta Civito kaj individua membro de UEA/TEJO. De 2022 ankaŭ ordinara membro de IEF kaj IEJ; la saman jaron, pro liaj scienca kaj redaktora aktivecoj, li estis kooptita al Esperanta PEN-Centro, kiun li reprezentas ĉe eventoj de la junulara sekcio de PEN Internacia. De 2021 ĝis 2025 li membris en la Ĝeneva reprezenta teamo de Universala Esperanto-Asocio ĉe Unuiĝintaj Nacioj. 

Giordano akiris C1-diplomon pri Esperanto en 2021 kaj du diplomojn C2 en 2024 (laŭ la testadoj de LTSEC kaj KER-EC); en 2025 li trapasis la trian gradon de la Itala Instituto de Esperanto. Kune kun Lorena Bellotti, li estas delegito de Kultura Centro Esperantista (KCE) por reprezenti Esperanton ĉe la internaciaj kunsidoj de ALTE (Asocio de la Lingvotestistoj en Eŭropo).

Ekde 2020 redaktoro pri lingvistiko por la revuo *Literatura Foiro*, en 2024 vicĉefredaktoro, asista enpaĝigisto kaj reteja mastrumanto, aktiva ankaŭ en la librofako. Konstante kontribuas por *Literatura Foiro* kaj *Kontakto*, de tempo al tempo ankaŭ por *Heroldo de Esperanto* kaj *Heroldo Komunikas* (HeKo). En 2026 li fariĝis kunĉefredaktoro.

Li estis elektita senatano de la Esperanta Civito dum la mandato 2025-2029 kaj, la 31-an de marto 2025, dum la Parlamenta sesio en Málaga, oni lin nomumis vickonsulo pri klerigado.

Dum la Internacia Junulara Festivalo 2025 en Torricella di Magione, li estis elektita estrarano de Itala Esperantista Junularo. Ekde aŭgusto 2025, li estas membro de Itala Instituto de Esperanto.

En 2025 li gajnis la premion "Lina Gabrielli" de Itala Esperanto-Federacio pro la traduko de *Arcadia* de Jacopo Sannazaro. 

Alessio Giordano instruis Esperanton dum du jaroj, de 2021 ĝis 2022, ĉe la Universitata Kolegio Ghislieri en Pavio, gvidante entute tri kursojn – po dudek kvin horoj – pri "Esperantaj Lingvo kaj Kulturo".

Li konstruis kaj mastrumas la retejojn de *Literatura Foiro* kaj (kun Gábor Deák Jahn) *Esperanta Kulturservo*.

## Esploroj 
[eta|276x276ra|Deklamante en la [Oseta lingvo|oseta dum KEF 2024, en la templo de Le Locle.]]
La ĉefa esplorobjekto de Giordano estas la oseta lingvo, irana idiomo parolata en la Respublikoj de Suda kaj Norda Osetio, kiun en sia disertaĵo li difinis “tro kaŭkazeca por esti atentata de iranologoj kaj tro iraneca por esti studata de kaŭkazologoj”. Pri la temo li verkis plurajn artikolojn kaj nuntempe okupiĝas, kune kun Vittorio S. Tomelleri, profesoro en la Universitato de Torino, pri la italigo de la tuta osetlingva poemaro de Xetækgaty Leuany fyrt K’osta (1959-1906), plej grava nacia poeto kaj iniciatinto de la oseta literaturo, kaj pri la anglalingva editorado de la plurjara korespondado inter la hungarlingva judo Bernát Munk kaj la oseto Bajaty Uasilly fyrt Gappo. Kelkajn poemojn de K’osta li elosetigis por *Literatura Foiro*.

En 2019 Giordano studis la kartvelan kaj loĝis dum kvar monatoj en Tbilisi, kie li esploris ĉe la Kartvela Nacia Biblioteko kaj en la Ŝtata Universitato Ivane Javakhishvili. Tie li kolektis materialojn pri la kartvelaj greklingvaj minoritatoj, svanoj kaj ĉerkesoj. Pri la ĉerkesa lingvo, aparte pri la kabarda varianto, li dediĉis plurajn artikolojn kaj tradukojn de poemoj al la itala kaj Esperanto.

Alessio Giordano okupiĝis ankaŭ pri lingvaj minoritatoj en sia denaska regiono, Molizo. En 2021 li intervjuis Nicola Gliosca, ĉefa kaj sola verkisto en la moliz-kroata literaturo, registrante specimenojn de elparolo. Nuntempe li kolektas materialojn pri sia denaska lingvo, la termola.

Kun Giacomo Comincini li komentarias kaj elhispanigas *Ideal Andaluz* de Blas Infante al la itala kaj Esperanto.

## Privata vivo 
[eta|Alessio Giordano, ĵus preleginte pri Esperanto, dialogas kun Massimo Bray, ĝenerala direktoro de [Enciclopedia Treccani, en ĉeesto de la redakcio de Il Chiasmo (2019).]]
Alessio Giordano estas kvirgenrulo, aliseksemulo kaj pluramemulo. En Esperanto li elektas por si la pronomojn *li* kaj *ri*, sen aparta prefero pri unu aŭ la alia.

En 2021 li publike kontestis artikolon de Paolo D'Achille, akademiano de Accademia della Crusca, kiu kontraŭis la uzadon de inkluziva lingvaĵo en la itala. La respondo de Giordano aperis samjare ĉe Enciclopedia Treccani kaj inspiris la internajn lingvopolitikojn de pluraj junularaj italaj organizoj, inkluzive de la prestiĝa RIASISSU , kiu igis lin honora membro.

Alessio Giordano estas membro de MIND Foundation, ne-profitcela organizo kiu esploras kaj edukas pri la sekura uzado de psikedelaĵoj. Li verkis pri la temo plurajn artikolojn, kaj en la itala kaj en Esperanto.

## Kromaj interesoj 
[eta|285x285ra|Ludante [Liro (muzikilo)|helenan liron dum la Lingva Kolokvo 2025 ĉe Kultura Centro Esperantista, Ĉaŭdefono.]]
Alessio Giordano organizis kaj partoprenis plurajn aranĝojn proponante programerojn pri muziko kaj poezio. Li ludas helenan liron konstruitan de familio Kourmantzis, en Saloniko, per kiu li produktas kion li nomas “muzikoterapio”: «Mi dediĉas min al la reinterpreto de muzikaj heredaĵoj de la pasinteco, ĉefe de Helaso. La liro estas mia ĉefa esprimilo kaj per ĝi mi klopodas elvoki en la aŭskultantaro la samajn sentojn kaj emociojn kiujn ĝi vekas en mi; tial mi konsideras mian arton kiel formon de terapio. Mi mem verkas kaj teknike muntas miajn komponaĵojn, el kio fontas muzika stilo karakterizita de arkaikaj sonoroj garnitaj per moderna stilo. La muziko de la liro fariĝas ponto inter la pasinteco kaj la nuntempo, inter la antikva kulturo kaj la moderna esprimivo. Ĉiu noto de mi ludata celas esti invito al vojaĝo tra tempo kaj spaco, al renkonto kun la emocioj kaj la memoroj nin muldantaj. Per mia muziko, mi intencas krei atmosferon de profunda kontakto inter la ludanto kaj la aŭskultanto, kie la melodio akordiĝas kun nia anima vibrado. Jen la vera esenco de mia aŭdaca arto: kunigi aktualon kaj tradicion, regalante la aŭskultantaron per sperto tiel persona kiel universala». (Alessio Giordano, el lia arta vivresumo)

## Publikigoj 
Kompleta listo de la publicaĵoj de Alessio Giordano konsulteblas ĉe liaj Orcid kaj Research Gate. Ĉi tie oni proponas nur limigitan liston enhavantan la sciencajn artikolojn:

# Giordano, Alessio; Salvatori, Michele; Tomelleri, Vittorio Springfield. (2019). *«Il cuore del nostro popolo è il mio campo arato» Tre poesie in lingua osseta di Kosta Chetagurov*, en: Comai, Giorgio; Frappi, Carlo; Pedrini, Giovanni; Rova, Elena (eld.). *Armenia, Caucaso e Asia Centrale. Ricerche 2019*, Edizioni Ca’ Foscari, Venezia, pp. 255-276 [Eurasiatica. Quaderni di Studi su Balcani, Anatolia, Iran, Caucaso e Asia Centrale, 12]. [DOI: 10.30687/978-88-6969-340-3/013]
# Tomelleri, Vittorio Springfield; Giordano, Alessio. (2019). *On translating Kosta Chetagurov’s Iron Fændyr (Ossetian Harp) into Italian. Some observations*, en: “Proceedings of the V International Scientific Conference «Development of Georgian-Ossetian Relationship». 13-15 October. Tbilisi”, Ivane Javakhishvili Tbilisi State University Press, Tbilisi, pp. 149-153. [ISBN: 978-9941-13-905-5]
# Tomelleri, Vittorio Springfield; Salvatori, Michele; Giordano, Alessio. (2020). *Kosta Chetagurov. Četyre Vremeni Goda. Interlinearnyj morfosintaksičeskij analiz i perevod na ital’janskij*, en: “Izvestija SOIGSI”, 35/74: 71-82. [DOI: 10.23671/VNC.2020.74.58006]
# Giordano, Alessio. (2020). *Alcune considerazioni sulla situazione attuale della lingua svana. Breve storia degli studi e pianificazione linguistica*, en: Frappi, Carlo; Sorbello, Paolo (eld.). *Armenia, Caucaso e Asia Centrale. Ricerche 2020*, Edizioni Ca’ Foscari, Venezia, pp. 161-181. [DOI: 10.30687/978-88-6969-453-0/008]
# Giordano, Alessio; Salvatori, Michele; Tomelleri, Vittorio Springfield. (2020). *«Da qualche parte si veglia ancora...». La poesia «Сидзӕргӕс» di Kosta Chetagurov*, en: Frappi, Carlo; Sorbello, Paolo (eld.). *Armenia, Caucaso e Asia Centrale. Ricerche 2020*, Edizioni Ca’ Foscari, Venezia, pp. 51-90. [DOI: 10.30687/978-88-6969-453-0/003]
# Tomelleri, Vittorio Springfield; Salvatori, Michele; Giordano, Alessio. (2020). *Kosta Chetagurov. Četyre Vremeni Goda. Interlinearnyj morfosintaksičeskij analiz i perevod na ital’janskij*, en: Magometov, Achurbek Alichanovič (eld.). *Puskaja ne znaet pokoja tvorec!*, SOGU im. K.L. Chetagurova, Vladikavkaz, pp. 8-21. [ISBN: 978-5-00081-307-3]
# Giordano, Alessio Sacha. (2021). «*Rompete i muri tra i popoli!». La vocazione umanitaria di Ludwik Łazarz Zamenhof*, en: Baiocco, Elisa; Coco, Mariagrazia (eld.). *Oltre il confine*, EUM, Macerata, pp. 71-78. [ISBN: 978-88-6056-740-6]
# Tomelleri, Vittorio Springfield; Giordano, Alessio. (2021). *La poesia* Dodoj *[Додой] di Xetægkaty Leuany fyrt K’osta. Censura, edizione e tradizione orale, con commento linguistico e traduzioni*, en: Artoni, Daniele; Frappi, Carlo; Sorbello, Paolo (eld.). *Armenia, Caucaso e Asia Centrale. Ricerche 2021*, Edizioni Ca’ Foscari, Venezia, pp. 101-139. [DOI: 10.30687/978-88-6969-550-6/006]
# Giordano, Alessio. (2022). *Prefaco al la esperanta eldono*, en: de Saussure, Ferdinand. *Kurso de ĝenerala lingvistiko*, LF-koop, La Chaux-de-Fonds, pp. IV-XVIII. [ISBN: 3-906595-28-5]
# Giordano, Alessio. (2023). ''Préface à l'édition du "Cours de linguistique générale" en espéranto*, en: "Cahiers Ferdinand de Saussure", 76: 245-256. [DOI: 10.47421/CFS_76_245-253]
# Giordano Alessio; Pita, Fernando (2023), *La traduction en espéranto du CLG'', en: "Cahiers Ferdinand de Saussure", 76: 239-244. [DOI: 10.47421/CFS_76_239-244]

## Referencoj
Kategorio:Italaj esperantistoj